Ara Mollet assenyala que "de moment, no hem vist ni escoltat cap nova política per part de l’alcalde ni del PSC" i afegeixen que "la desgovernança és evident: són ja molts els tècnics municipals que ens expliquen de primera mà que no hi ha coordinació entre el govern i els treballadors municipals".
Sobre els pressupostos per al 2016 recorden que "costarà molt aprovar-los ja que el nou govern no ha entès que estem en uns nous temps que requereixen de noves maneres de fer".
Pacte que doni estabilitat
Per tot plegat des d’Ara Mollet ERC MES han tornat a posar sobre la taula que cal "un pacte que atorgui estabilitat al municipi i que respongui a la demanda de canvi que hi va haver a les passades eleccions".
El grup republicà, amb 5 regidors al plenari, creu que cal tornar al diàleg "per regenerar la política molletana i apostar per un canvi de persones i de polítiques al govern de la ciutat. Polítiques orientades cap a la cohesió i ajuda social, i nous espais per ala ciutadania".
En el mig any de legislatura, Ara Mollet ERC MES ha presentat una desena de propostes i mocions (sobre justícia social la majoria d’elles, però també sobre obertura democràtica, recuperació de patrimoni de Mollet, i sobre la situació que viu el país).